Vliegskool verbind tot gemeenskapsontwikkeling - DieHoorn
Jeremy van Wyk (links) ontvang hier ’n teleskoop van Jean Rossouw (Aifa en Tfasa) namens die H.O.P.E. Foundation. Jeremy is ’n ge­kwalifiseerde natuur- en kultuurgids en het onlangs ook as “High 5”- sterrekykgids gekwalifiseer. In die middel is Jan Bester, stigter van die H.O.P.E. Foundation. Foto verskaf
Die bestuur van die plaaslike vlieg­skool wat bedryf word deur AIFA en TFASA, het opnuut hul verbintenis aan die gemeenskap van Oudtshoorn beklemtoon deur hulle te verbind as hoofborg van die gemeenskapsont­wikkeling-inisiatiewe van die Helping Our People and Environment (H.O.P.E.) Foundation.
Die H.O.P.E. Foundation is sedert 2006 reeds betrokke by plaaslike ge­meenskapsontwikkelingsprojekte en stel dit ten doel om in vennootskap met plaaslike rolspelers fokus op die unieke Khoi-erfenis van die Oudts­hoorn-gemeenskap te plaas en dit tot ’n toerisme-attraksie uit te bou. Die H.O.P.E. Foundation bestuur ook die Ou Tolhuis, geleë op die Swartbergpas, as gemeenskap- en bewarings-inligtingsentrum.
Vanaf die Ou Tolhuis word verskeie Swartberg-ekotoere deur gekwalifiseerde gidse aangebied.
Een van die H.O.P.E. Foundation se gemeenskapontwikkelings-inisia­tiewe is om plaaslike gidse op te lei as sterrekyk-gidse en sodoende die unieke Khoi-verhale oor die sterrehe­mel aan toeriste oor te dra. Jan Bes­ter, ’n plaaslike gids, toeroperateur en stigter van die HOPE Foundation, het in 2006 die “High 5”-sterrekyk-konsep ontwerp en het sedertdien reeds verskeie gidse opgelei.
Belangstellendes wat ’n “High 5”- sterrekyksessie wil bywoon, kan Jan Bester kontak by 082 461 8253. Die sterrekyksessies kan ook vir groepe of funksies aangebied word by enige venue wat geskik is vir sterrekyk. Vir enige verdere inligting oor die H.O.P.E. Foundation besoek www. hopefoundation.co.za. (Promosie.)
ACVV maak skoon vir Mandeladag!
Lede van die ACVV Maatskaplike Dienste en Community Work Programme op Oudtshoorn het verlede Donderdag (20 Julie) ingespring en...
Om mense te lei na waar die son skyn
• Gratis berading vir kinders en volwassenes Deur Ilze-Mari Gründling HOEWEL Kinderbeskermingsweek verby is, staan die personeel van Plumbline...
’n Goeie jaar vir die ECD Forum
DIE Klein Karoo Early Childhood Development (ECD) Forum is baie trots op wat hulle in 2017 bereik het, sê Katriena...
‘Nooit weer in De Rust nie’
Deidri Opperman: Gemeenskap saam Deur Liesel le Roux DIE burgemeester van die Groter Oudtshoorn, Colan Sylvester, ver­skeie gemeenskapleiers en leerders...
Skål Oostenryk oorhandig R40000 aan Skål Tuinroete ten bate van Knysna-brandslagoffers
Niel Els (agter), president van Skål Suid-Afrika en raadslid van Skål Internasionaal, saam met (van links) Bernhard Obermair, Skål-lid...
Nuwe takbestuurder vir ABSABedrog: Saak in 2018 voortgesit